UWC เศร้ากำไรปี 58 หด 70% หลังรายได้ลด ยังแจกปันผล 0.002 บ./หุ้น
UWC เศร้ากำไรปี 58 หด 70% มาที่ 12.80 ลบ. จากปีก่อนมีกำไร 43.33 ลบ. หลังรายได้จากการรับจ้าง-งานโครงการลดลง ยังแจกปันผล 0.002 บ./หุ้น XD 10 พ.ค.59 กำหนดจ่ายปันผล 27 พ.ค.นี้
26 ก.พ. 2559

บริษัท เอื้อวิทยา จำกัด (มหาชน) หรือ UWC รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 12.80 ล้านบาท หรือมีกำไรสุทธิ 0.0011 บาทต่อหุ้น ลดลง 70% จากช่วงเดียวกันของปีก่อนที่มีกำไรสุทธิ 43.33 ล้านบาท หรือมีกำไรสุทธิ 0.0113 บาทต่อหุ้น
โดยผลการดำเนินงานในช่วงดังกล่าวลดลงเนื่องจากบริษัทมีรายได้จากการรับจ้างและงานโครงการลดลง 105.75 ล้านบาท จากปีก่อน เนื่องจากได้ส่งมอบงานลดลง ขณะที่บริษัทมีรรายได้อื่นจากการขายเศษเหล็ก เศษซิงค์ และดอกเบี้ยรับเพิ่มขึ้น
นอกจากนี้ได้ประกาศจ่ายปันผลงวดดำเนินงานวันที่ 1 ม.ค. 2558 ถึงวันที่ 31 ธ.ค. 2558 เป็นเงินสดจำนวน 0.002 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 10 พ.ค. 2559 และกำหนดจ่ายเงินปันผลในวันที่ 27 พ.ค. 2559 